[{"text_idx": "#000000", "text": "6 kuu keskmine portaali ku\u0308ljastajate arv kuus: 60 619"}, {"text_idx": "#000002", "text": "Vo\u0303rgustumine on meditsiini arengusuundadesse sisse kirjutatud ja vo\u0303rgustumine on u\u0308ks eeldus euroraha saamisel, u\u0308tles Po\u0303hja-Eesti regionaalhaigla (PERH) juhatuse esimees To\u0303nis Allik reedel Haapsalu linnavolikogus."}, {"text_idx": "#000003", "text": "La\u0308a\u0308nemaa haigla ja PERHi u\u0308hise sihtasutuse moodustamise ka\u0308iku volikogule tutvustades kordas Allik varemo\u0308eldut, et La\u0308a\u0308nemaa haigla la\u0308heb uude sihtasutusse koos oma o\u0303iguste ja kohustustega. PERHi panus on raha, aga selle suurus pole veel teada. Alliku so\u0303nul ka\u0308ivad rahandus- ja sotsiaalministeeriumiga la\u0308bira\u0308a\u0308kimised, et riik aitaks haigla osamakset rahastada."}, {"text_idx": "#000004", "text": "Allik lubas, et PERH arvestab oma arstide palkamisel ka La\u0308a\u0308nemaa haigla vajadusi."}, {"text_idx": "#000005", "text": "La\u0308bira\u0308a\u0308kimistel haigekassaga osaleb La\u0308a\u0308nemaa haigla iseseisva u\u0308ksusena, aga mo\u0303istlik oleks enne ku\u0308simused PERHiga la\u0308bi arutada ja siis \u201eu\u0308hise rindena va\u0308lja minna\u201c, u\u0308tles Allik."}, {"text_idx": "#000006", "text": "Allik lubas, et u\u0308hinedes paraneb La\u0308a\u0308nemaa haigla ravikvaliteet. Va\u0308ikeses haiglas ei su\u0308u\u0308vi keegi,kuidas u\u0308ks vo\u0303i teine tohter to\u0308o\u0308tab, ko\u0303neles Allik. Regionaalgaiglas kontrollib iga eriala juht oma eriala arstide to\u0308o\u0308d."}, {"text_idx": "#000008", "text": "PERHis on regulatsioonid ja kvaliteedi ka\u0308siraamat, ja\u0308lgitakse ravi kvaliteeti. See su\u0308steem ka\u0308ivitub ka uutes sihtasutustes."}, {"text_idx": "#000009", "text": "Allik na\u0308gi kokkuhoiuvo\u0303imalust, et maakonnahaigla saab edaspidi osta ravimeid jm vajalikku regionaalhaigla sisseostuhinnaga."}, {"text_idx": "#000010", "text": "\u201eKliinilise huvi ko\u0303rval na\u0308eme ka majanduslikku efekti,\u201c u\u0308tles Allik. \u201eMe ei ole siia raha noolima tulnud.\u201c"}, {"text_idx": "#000011", "text": "Kartust, et ehk pannakse u\u0308hinemise ja\u0308rel maakonnahaigla kinni, u\u0308tles Allik: \u201eKo\u0303iki haigeid ei saa Tallinna ka tuua, neid pole siis kuskile panna.\u201c"}, {"text_idx": "#000012", "text": "Alliku so\u0303nul tagab koosto\u0308o\u0308, et La\u0308a\u0308nemaalt jo\u0303uavad haiged o\u0303igel ajal Tallinna ja kui kriitiline aeg on mo\u0308o\u0308das, suunatakse nad Haapsalu haiglasse tagasi ja\u0308relravile."}, {"text_idx": "#000014", "text": "Tallinna tervishoiu ko\u0303rgkool alustab Haapsalus o\u0303dede koolitamisega"}, {"text_idx": "#000015", "text": "Vo\u0303rgustumine muudab neuroloogihaigla PERHi osaks"}, {"text_idx": "#000018", "text": "O\u0303udne, mis toimub. See kaubakeskustumine on jube."}, {"text_idx": "#000019", "text": "vo\u0303rgustumine ja omandivormi muutmine kaks eri asja. o\u0303igemini mitme organisatsiooni u\u0308heks muutmine ja vo\u0303rgustumine. Klassikaline po\u0303hjendus vo\u0303imu koondamiseks ja tsentraliseerimiseks mille tulemusena tavaliselt muutub otsuste tegemin ja\u0308igemaks, bu\u0308rokraatlikumaks ja kohalikke olusid ja inimesi mittearvestavaks. Kui suu pealik sadade kilomeetrite kaugusel ka\u0308ske jagab pole tal vaja alluvaid kes ha\u0308sti, su\u0308damega ja kvaliteeti silmas pidades to\u0308o\u0308d teeks vaid ku\u0308simusi mitteku\u0308sivaid ja vastuvaidlematult ka\u0308ske ta\u0308itvaid alluvaid. Tavaliselt ja\u0308rgneb sellistele otsustele \u201crappimine\u201d to\u0308o\u0308tajaskonnas. Tavaline reformierakondlik \u201cjaga ja valitse\u201d po\u0303himo\u0303tete juurutamine igas valdkonnas."}, {"text_idx": "#000023", "text": "Lihula mo\u0303isa viinaaida ehitus la\u0308heb lahti"}, {"text_idx": "#000026", "text": "Produtsendid tulevad Haapsallu \u201eVigaseid pruute\u201d tutvustama"}, {"text_idx": "#000028", "text": "La\u0308a\u0308nemaa kaitseliitlaste pikk teekond oma majani"}, {"text_idx": "#000029", "text": "Reservohvitserid kinkisid La\u0308a\u0308ne malevale ma\u0308lestustahvli"}, {"text_idx": "#000031", "text": "Kuulutused, teated ja muu info saada La\u0308a\u0308ne Elu u\u0308ldaadressil info@le.ee."}, {"text_idx": "#000034", "text": "La\u0308a\u0308neranna vallavalitsus: Metsku\u0308la lapsed ei ta\u0308ida koolikohustust\nKohtutuasjad neelavad valla rahakotist 100 000 eurot\nMetsku\u0308las algas koolito\u0308o\u0308 sulgemisotsuse kiuste\nLihula lastevanemad lubavad valla vastu kohtusse minna (ta\u0308iendatud kl 14. 03)\nVolinikud ja\u0308tsid Metsku\u0308la kooli sulgemisotsuse jo\u0303usse"}]